nvidia/miracl-vision huggingface dataset:
অ্যাকনড্রাইট

অ্যাকনড্রাইটকে বাংলায় পাথুরে উল্কা বলে অভিহিত করা হয়। এটি এমন ধরনের উল্কাকে নির্দেশ করে যারা কোন গ্রহ বা গ্রহাণু থেকে জন্মলাভ করেছে। জাগতিক কৃষ্ণশিলা এবং প্লুটোনীয় শিলা দ্বারা এর মূলভাগ গঠিত হয়। কনড্রাইটের সাথে তুলনা করলে দেখা যায় এগুলো উল্কার মূলদেহের মধ্যে বা তার উপরেই ক্ষুদ্র বা মাঝেমধ্যে বৃহৎ পরিসরে বিশেষ ক্ষুদ্র ক্ষুদ্র আকারে ছিন্নায়িত এবং প্রক্রিয়াজাত। এর কারণ হিসেবে গলন এবং পুনঃকেলাসায়নকে দায়ী করা হয়। এর ফলশ্রুতিতে অ্যাকনড্রাইটের অনন্য এক ধরনের বিন্যাস এবং খনিজ বৈশিষ্ট্য রয়েছে যা আগ্নেয় পদ্ধতিকে সুস্পষ্টভাবেই নির্দেশ করে। শতকরা প্রায় আট ভাগ উল্কাকে অ্যাকনড্রাইট হিসেবে চিহ্নিত করা হয়েছে। এর মধ্যে প্রায় দুই তৃতীয়াংশই হল এইচইডি উল্কা যারা ৪ ভেস্তা নামক গ্রহাণুর শক্ত উপরিভাগ থেকে উৎপত্তি লাভ করে। অ্যাকনড্রাইটের মাধ্যমে ব্যখা করা যায় এমন অন্যান্য ধরনের কিছু ইল্কার মধ্যে রয়েছে মঙ্গল গ্রহ এবং চন্দ্রের উল্কাসমূহ যারা অচিহ্নিত কিছু উল্কা থেকে উৎপত্তি লাভ করেছে। কোন গ্রহাণু থেকে এরা উৎপত্তি লাভ করেছে তার ভিত্তিতে এদেরকে বিভিন্ন শ্রেণীতে ভাগ করা হয়। এই শ্রেণিবিভাগ উৎপাদক গ্রহাণুস্থিত লোহা এবং ম্যাঙ্গানিজ এর পরিমাণের অণুপাত এবং অক্সিজেনের ১৭ ও ১৮ ভরসংখ্যাবিশিষ্ট আইসোটোপসমূহের পরিমাণের অণুপাতের উপর নির্ভর করে। অ্যাকনড্রাইটসমূহকে নিম্নোক্ত শ্রেণীসমূহে ভাগ করা হয়:
গ্রহাণু

গ্রহাণু বা অ্যাস্টেরয়েড হল প্রধানত পাথর দ্বারা গঠিত বস্তু যা তার তারাকে কেন্দ্র করে আবর্তন করে। আমাদের সৌরজগতে গ্রহাণুগুলো ক্ষুদ্র গ্রহ (Minor planet অথবা Planetoid) নামক শ্রেণীর সবচেয়ে পরিচিত বস্তু। এরা ছোট আকারের গ্রহ যেমন বুধের চেয়েও ছোট। বেশিরভাগ গ্রহাণুই মঙ্গল এবং বৃহস্পতি গ্রহের মধ্যবর্তী স্থানে অবস্থিত গ্রহাণু বেল্টে থেকে নির্দিষ্ট উপবৃত্তাকার কক্ষপথে সূর্যকে আবর্তন করে। ধারণা করা হয় গ্রহাণুগুলো ভ্রূণগ্রহীয় চাকতির (Protoplanetary disc) অবশিষ্টাংশ। বলা হয় গ্রহাণু বেল্টের অঞ্চলে সৌরজগতের গঠনের প্রাথমিক সময় যেসকল ভ্রূণগ্রহ সৃষ্টি হয়েছিলো তাদের অবশিষ্টাংশ বৃহস্পতির আবেশ দ্বারা সৃষ্ট মহাকর্ষীয় অক্ষ বিচলনের কারণে গ্রহের সাথ মিলিত হবার সুযোগ পায়নি। আর এই অবশিষ্টাংশই গ্রহাণু বেল্টের উৎপত্তির কারণ। কিছু গ্রহাণুর চাঁদও রয়েছে। বিশ্বে বিজ্ঞানীগণ প্রথম ১৮০১ সালে সেরেস নামে গ্রহাণুটি আবিষ্কার করেন। এ যাবৎ কালে আবিষ্কৃত সবচেয়ে বড় গ্রহাণু এটি। এটি আবিষ্কার করেন গুইস্পিপিয়াজ্জি।
থর মরুভূমি

থর মরুভূমি (হিন্দি ভাষায়: थर रेगिस्तान) ভারতীয় উপমহাদেশের উত্তর-পশ্চিম অংশে অবস্থিত একটি বিরাট, শুষ্ক মরু অঞ্চল। এর আয়তন ২ লক্ষ বর্গকিলোমিটারেরও বেশি। এটি বিশ্বের ৭ম বৃহত্তম মরুভূমি। মরুভূমিটির বেশির ভাগ অংশ ভারতের রাজস্থান অঙ্গরাজ্যে পড়েছে। তবে ভারতের হরিয়ানা ও পাঞ্জাব রাজ্যের দক্ষিণভাগে এবং গুজরাত রাজ্যের উত্তরভাগেও থর মরুভূমি প্রসারিত হয়েছে। পাকিস্তানে মরুভূমিটি সিন্ধ প্রদেশের পূর্ব অংশ এবং পাঞ্জাব প্রদেশের দক্ষিণ-পূর্ব অংশে প্রসারিত হয়েছে। পাকিস্তানের পাঞ্জাব প্রদেশে চোলিস্তান নামের আরেকটি মরুভূমি থর মরুভূমির সাথে মিলিত হয়েছে। থর মরুভূমির প্রায় ৮৫% ভারতে, এবং প্রায় ১৫% পাকিস্তানে অবস্থিত। থর মরুভূমি উত্তরে শতদ্রু নদী, পূর্বে আরাবল্লী পর্বতমালা, দক্ষিণে কচ্ছ জলাভূমি এবং পশ্চিমে সিন্ধু নদ দ্বারা সীমায়িত। উত্তরে কাঁটাঝোপময় স্টেপ তৃণভূমির সাথে এটি অনির্দিষ্টভাবে মিশে গেছে। ফলে থর মরুভূমির প্রকৃত আয়তন সংজ্ঞানির্ভর।
বাংলাদেশের শহরের তালিকা

জাতীয় জোট এ নিবন্ধটি বাংলাদেশের শহরের তালিকা প্রদর্শন করে যা দক্ষিণ এশিয়ায় অবস্থিত। বাংলাদেশ পরিসংখ্যান ব্যুরো এবং স্থানীয় সরকার, পল্লী উন্নয়ন ও সমবায় মন্ত্রণালয় এর মতে বাংলাদেশের ৬২০ টি শহরাঞ্চল রয়েছে।  বাংলাদেশের গুরুত্বপূর্ণ ও প্রধান শহর সমূহের একটি তালিকা তৈরী করা হয়েছে এই নিবন্ধে। বাংলাদেশের ১২ টি মহানগর রয়েছে যেগুলো ১৫টি সিটি কর্পোরেশন দ্বারা শাসিত। এগুলো হলো: [ঢাকা (ঢাকা উত্তর-ঢাকা দক্ষিণ-নারায়ণগঞ্জ ও গাজীপুর)] চট্টগ্রাম, কুমিল্লা, সিলেট, ময়মনসিংহ, কক্সবাজার, ফরিদপুর, রাজশাহী, খুলনা, বগুড়া, রংপুর, এবং বরিশাল এগুলোর মধ্যে ঢাকা হলো অধিনগরী ও চট্টগ্রাম অতিমহানগরী । বাংলাদেশ সরকার ঘোষিত সিটি কর্পোরেশনের তালিকা অনুযায়ী বাংলাদেশের শহরের তালিকা। বাংলাদেশের আদমশুমারি ও গৃহগণনা-২০২২ এর তথ্য অনুযায়ী, বাংলাদেশে পৌরসভা দ্বারা পরিচালিত যেসব শহরের জনসংখ্যা ১০০,০০০ বা তার বেশি সেগুলোকে বড় শহর বা পৌরনগর হিসেবে চিহ্নিত করা হয়। বাংলাদেশে পৌরসভা দ্বারা শাসিত ৩৩০ টি শহরের মধ্যে জনসংখ্যার ভিত্তিতে এমন ৮০ টি পৌরনগর। এগুলো তালিকা নিচে দেয়া হল:  ১৭ তলা তথ্যসূত্র : বাংলাদেশের আদমশুমারি ২০১১ বিভাগ অনুসারে শহরের সংখ্যা বাংলাদেশের যে শহরগুলি জনসংখ্যা ১,০০,০০০ এর কম সেগুলোকে জনসংখ্যার ভিত্তিতে ছোট শহর বা পৌরশহর হিসেবে চিহ্নিত করা হয়। পৌরসভা দ্বারা পরিচালিত এমন শহরগুলোর তালিকা হল:
মুর্শিদাবাদ

মুর্শিদাবাদ একটি বাংলা,বিহার, উড়িষ্যার প্রাক্তন রাজধানী। যার প্রতিষ্ঠাতা মুর্শিদকুলি খাঁ।এবং ভারতের পশ্চিমবঙ্গ রাজ্যের মুর্শিদাবাদ জেলার একটি শহর ও পৌরসভা এলাকা। অষ্টাদশ শতাব্দীর সময় মুর্শিদাবাদ একটি সমৃদ্ধ শহর ছিল। সত্তর বছর ধরে এটি মুঘল সাম্রাজ্যের বঙ্গ সুবাহের রাজধানী ছিল, আধুনিক-আধুনিক বাংলাদেশ এবং ভারতের পশ্চিমবঙ্গ, বিহার ও উড়িষ্যার রাজ্যগুলির আওতাধীন এই অঞ্চলটি ছিল। এটি ছিল বাংলার বংশগত নবাব এবং রাজ্যের কোষাগার, রাজস্ব অফিস এবং বিচার বিভাগের আসন। বাংলা ছিল সবচেয়ে ধনী মুঘল প্রদেশ। মুর্শিদাবাদ ছিল একটি বৈশ্বিক শহর। ১৭৫০ এর দশকে এর জনসংখ্যা ৭ লাখে পৌঁছেছে। এটি ছিল জগৎ শেঠ এবং আর্মেনীয়দের সহ ভারতীয় উপমহাদেশের বিভিন্ন অঞ্চল এবং বিস্তৃত ইউরেশিয়ার ধনী ব্যাংকিং এবং বণিক পরিবারগুলির বাড়ি। এলাকাটি প্রাচীন বাংলায় গৌড় রাজ্য এবং বঙ্গ রাজ্যের অংশ ছিল । মুর্শিদাবাদের আগের নাম ছিল মুখসুসাবাদ, লোকে বলতো মুখসুদাবাদ। তারও আগে নাম ছিল সৈদাবাদ। আইন-ই-আকবরি-তে উল্লেখ আছে - মখসুস খাঁ নামে একজন ওমরাহ ছিলেন দিল্লীর বাদশা আকবরের অধীনে রাজমহলের ফৌজদার। তার ভাই সৈয়দ খাঁ ছিলেন আকবরের অধীনে বাংলার সুবাদার (১৫৮৭ - ১৫৯৫ সাল)। সুবাদার সৈয়দ খাঁর নাম থেকে সৈদাবাদ হয়েছিল। সয়েরউল-মুতাক্ষরীণ এ উল্লেখ আছে তারও আগে নাম ছিল কুলাডিয়া। মখসুস খাঁ পর্তুগীজদের বাংলা থেকে তাড়ানোর জন্য সৈন্য নিয়ে আসেন। ষোলো শতকের শেষ দশকসমূহে বাংলা এবং বিহারে দায়িত্ব পালন করেন মখসুস খাঁ। তিনি একটি বিশ্রামাগার নির্মাণ করেন এবং দোকান দ্বারা একে ঘিরে রাখেন। স্থানটি তার নামানুসারে মুখসুসাবাদ বা মুখসুদাবাদ নামে পরিচিত হয়। ১৭০৪ সালে নবাব মুর্শিদকুলি খাঁ রাজস্ব আদায় কেন্দ্র ঢাকা থেকে স্থানান্তরিত করেন মুখসুদাবাদে। তারপর দিল্লীর সম্রাট ঔরঙ্গজেবের অনুমতি পেয়ে নিজের নামে মুখসুদাবাদের নাম পরিবর্তন করে রাখেন মুর্শিদাবাদ।মুর্শিদাবাদ বাংলা,বিহার ও ওড়িষার রাজধানী ছিল।  শহরটির অবস্থানের অক্ষাংশ ও দ্রাঘিমাংশ হল ২৪.১৮° উত্তর ৮৮.২৭° পূর্ব। সমুদ্র সমতল হতে এর গড় উচ্চতা হল ১২মিটার (৩৯ফুট)। ভারতের ২০০১ সালের আদম শুমারি অনুসারে মুর্শিদাবাদ জেলার জনসংখ্যা হল ৫৮,৬৬,৫৬৯ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে মুর্শিদাবাদ এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। হিন্দু ৩৮% মুসলিম ৬১% অন্যান্য ১% এই শহর ছুঁয়ে জাতীয় সড়ক ৩১২ গিয়েছে। শহরের মধ্যভাগ দিয়ে সিরাজ উদ দৌলা রোড জিয়াগঞ্জ পর্যন্ত বিস্তৃত। মুর্শিদাবাদ রেলওয়ে স্টেশন-টি পূর্ব রেলওয়ের শিয়ালদাহ বিভাগের অন্তর্গত। এখানে নিকটবর্তী কোনো বিমানবন্দর নেই। . আল আমিন বিনন, (বর্তমান বাংলাদেশে অবস্থান)
নবগ্রাম (পুরুলিয়া)

নবগ্রাম (পুরুলিয়া) ভারতের পশ্চিমবঙ্গ রাজ্যের পুরুলিয়া জেলার একটি শহর। শহরটির অবস্থানের অক্ষাংশ ও দ্রাঘিমাংশ হল ২২.২৯° উত্তর ৮৮.৫১° পূর্ব। সমুদ্র সমতল হতে এর গড় উচ্চতা হল ৬ মিটার (১৯ ফুট)। ভারতের ২০০১ সালের আদমশুমারি অনুসারে নবগ্রাম (পুরুলিয়া) শহরের জনসংখ্যা হল ৫৬৪২ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৫৮%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে নবগ্রাম (পুরুলিয়া) এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।
নবগ্রাম কলোনী

নবগ্রাম কলোনী ভারতের পশ্চিমবঙ্গ রাজ্যের হুগলি জেলার একটি শহর। ভারতের ২০০১ সালের আদমশুমারি অনুসারে নবগ্রাম কলোনী শহরের জনসংখ্যা হল ৩১,৯২৩ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে নবগ্রাম কলোনী এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী।
নবগ্রাম (বর্ধমান)

নবগ্রাম (বর্ধমান) ভারতের পশ্চিমবঙ্গ রাজ্যের পশ্চিম বর্ধমান জেলার একটি শহর। ভারতের ২০০১ সালের আদমশুমারি অনুসারে নবগ্রাম শহরের জনসংখ্যা হল ৪৬৪৩ জন। এর মধ্যে পুরুষ ৫৪% এবং নারী ৪৬%। এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৬%। সারা ভারতের সাক্ষরতার হারের (৫৯.৫%) চাইতে নবগ্রামের সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।
ত্রিপোলি

ত্রিপোলি (আরবি: طرابلس; /ˈtrɪpəli/) উত্তর আফ্রিকার রাষ্ট্র লিবিয়ার রাজধানী ও বৃহত্তম শহর। শহরটি লিবিয়ার উত্তর-পশ্চিমে ভূমধ্যসাগরের তীরে অবস্থিত। এটি লিবিয়ার বৃহত্তম শহর, প্রধান বন্দর এবং শীর্ষস্থানীয় বাণিজ্যিক ও উৎপাদন শিল্পকেন্দ্র। উৎপাদন শিল্পের মধ্যে আছে খাবার প্রক্রিয়াকরণ, কাপড়, বস্ত্র, নির্মাণ সামগ্রী, ও তামাকজাত দ্রব্য উৎপাদন। শরটির কাছেই ত্রিপোলি আন্তর্জাতিক বিমানবন্দর অবস্থিত। আলফাতেহ বিশ্ববিদ্যালয় এখানে অবস্থিত। ত্রিপোলিতানিয়ার ইতিহাস সমৃদ্ধ জাতীয় আর্কাইভ এবং সরকারী গ্রন্থাগার এখানে অবস্থিত। এছাড়াও প্রাকৃতিক ইতিহাস জাদুঘর, প্রত্নতাত্ত্বিক জাদুঘর, নৃবৈজ্ঞানিক জাদুঘর, শিলালিপি জাদুঘর অন্যতম দর্শনীয় স্থান। আরও আছে ইসলামী জাদুঘর, রোমান সম্রাট মার্কুস আউরেলিয়ুসের সম্মানে নির্মিত রোমান বিজয় খিলান, কারামানলি ও গুর্গি মসজিদ, এবং ১৬শ শতকে নির্মিত একটি স্পেনীয় দুর্গ। এই এলাকায় সম্ভবত সর্বপ্রথম ফিনিশীয়রা খ্রিস্টপূর্ব ৭ম শতাব্দীতে ওয়েয়া নামে বসতি স্থাপন করে। ১৯৫১ সালে লিবিয়ার স্বাধীনতা লাভের পর ত্রিপোলি ও বানগাজি দেশটির সহ-রাজধানী নির্বাচিত হয়। ১৯৭০-এর দশকের শুরুতে ত্রিপোলিকে একক রাজধানীতে উন্নীত করা হয়। ১৯৬৩ সাল থেকে পেট্রোলিয়াম বিক্রিলব্ধ অর্থ ত্রিপোলির উন্নয়নে প্রচুর সহায়তা করেছে। বর্তমানে শহরটির জনসংখ্যা প্রায় ২০ লক্ষ। খ্রিষ্টপূর্ব ৭ম শতাব্দীতে শহরটি প্রতিষ্ঠিত হয়। ত্রিপোলীর সবচেয়ে বড় বিশ্ববিদ্যালয় হচ্ছে ত্রিপোলী বিশ্ববিদ্যালয় ,যেটি একটি সরকারি বিশ্ববিদ্যালয় এবং বিনা খরচে পড়াশুনা করানো হয়। গত কিছু বছর যাবত বেসরকারি বিশ্ববিদ্যালয় ও গড়ে ওঠেছে . International schools:
শাহজাদপুর

শাহজাদপুর বাংলাদেশের দক্ষিণাঞ্চলের একটি শহর। এটি রাজশাহী বিভাগের অন্তর্গত সিরাজগঞ্জ জেলায় অবস্থিত শাহজাদপুর উপজেলার প্রশাসনিক সদরদপ্তর ও প্রধান শহর। এ শহরটি উত্তরবঙ্গের প্রসিদ্ধ বাণিজ্য কেন্দ্রগুলোর মধ্যে একটি। জনসংখ্যার বিচারে এ শহরটি সিরাজগঞ্জ জেলার চতুর্থ বৃহত্তম শহর। শাহজাদপুর শহরের অবস্থানের অক্ষাংশ ও দ্রাঘিমাংশ হল ২৪.১৬৩৮৩২° উত্তর ৮৯.৫৯৮২৯২° পূর্ব। সমুদ্র সমতল থেকে শহরটির গড় উচ্চতা ১১ মিটার। শাহজাদপুর শহর শাহজাদপুর পৌরসভা দ্বারা পরিচালিত হয়। শহরটিতে ৯টি ওয়ার্ড এবং ৩১টি মহল্লায় রয়েছে। ১৪.০৫ বর্গ কি.মি. আয়তনের শাহজাদপুর শহরের ১১.০৭ বর্গ কি.মি. শাহজাদপুর পৌরসভা দ্বারা পরিচালিত হয়। এই পৌরসভার প্রশাসনিক কার্যক্রম শাহজাদপুর থানার অন্তর্ভুক্ত। বর্তমানে এ পৌরসভা ’খ’ শ্রেনীভূক্ত। বাংলাদেশের আদমশুমারি ও গৃহগণনা-২০১১ অনুযায়ী শাহজাদপুর শহরের মোট জনসংখ্যা ৭১,৩৬৭ জন যার মধ্যে ৩৬,১৬৩ জন পুরুষ এবং ৩৫,২০৪ জন নারী। এ শহরের পুরুষ এবং নারী অনুপাত ১০৩:১০০। শাহজাদপুর শহরের স্বাক্ষরতার হার হলো শতকরা ৫৩.১ ভাগ। শাহজাদপুর শহরে ৪টি কলেজ ও ১টি ফাজিল মাদরাসাসহ আরো বিভিন্ন শিক্ষা প্রতিষ্ঠান রয়েছে। এই শহরের পূর্বে প্রবাহিত হচ্ছে কল্যাণময়ী করতোয়া নদী। এর পূর্ব প্রান্তে রয়েছে যমুনা নদী। শাহজাদপুর উপজেলার উপর দিয়ে যমুনা ও করতোয়া নদী বয়ে গেছে। এছাড়া করতোয়া নদীর শাখা নদী রয়েছে হুরসাগর বয়ে গেছে। শাহজাদপুর উপজেলা শহরের পশ্চিমে পঞ্চগড়-নগরবাড়ী বিশ্বরোড রয়েছে। দেশের যেকোনো স্থান হতে বঙ্গবন্ধু বহুমুখী সেতু (যমুনাসেতু) হয়ে শাহজাদপুরে আসা যায়। এছাড়া অভ্যন্তরীণ যোগাযোগের ক্ষেত্রে রিক্সা, ভ্যান, অথবা অটোরিক্সা চলে। এছাড়া ট্রেনের মাধ্যমেও এ শহরে যাতায়াত করা যায়। বর্ষকালে অত্র এলাকার যোগাযোগের মাধ্যম হিসেবে নৌকা চলাচল করে।
শেরপুর (পশ্চিমবঙ্গ)

শেরপুর (পশ্চিমবঙ্গ) ভারতের পশ্চিমবঙ্গ রাজ্যের মুর্শিদাবাদ জেলার একটি শহর। শহরটির অবস্থানের অক্ষাংশ ও দ্রাঘিমাংশ হল ২২.৩২° উত্তর ৮৮.৩১° পূর্ব। সমুদ্র সমতল হতে এর গড় উচ্চতা হল ৩ মিটার (৯ ফুট)। ভারতের ২০০১ সালের আদমশুমারি অনুসারে শেরপুর (পশ্চিমবঙ্গ) শহরের জনসংখ্যা হল ৭২২৮ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৩৯%। পুরুষদের মধ্যে সাক্ষরতার হার ৪৭% এবং নারীদের মধ্যে এই হার ৩০%। সারা ভারতের সাক্ষরতার হার ৫৯.৫%, তার চাইতে শেরপুর (পশ্চিমবঙ্গ) এর সাক্ষরতার হার বেশি। এই শহরের জনসংখ্যার ২১% হল ৬ বছর বা তার কম বয়সী।
শ্রীকান্তবাটী

শ্রীকান্তবাটি ভারতের পশ্চিমবঙ্গ রাজ্যের মুর্শিদাবাদ জেলার একটি শহর। ভারতের ২০০১ সালের আদমশুমারি অনুসারে শ্রীকান্তবাটি শহরের জনসংখ্যা হল ৯৮৯৭ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৫৪%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে শ্রীকান্তবাটি এর সাক্ষরতার হার বেশি। এই শহরের জনসংখ্যার ১৬% হল ৬ বছর বা তার কম বয়সী।
জাওয়েদ করিম

জাওয়েদ করিম (জন্ম ১৯৭৯) জনপ্রিয় ভিডিও শেয়ারিং ওয়েবসাইট ইউটিউবের সহ-প্রতিষ্ঠাতা। তার জন্ম তৎকালীন পূর্ব জার্মানিতে। তার বাবা, নাইমুল করিম, ৩এম কোম্পানিতে কর্মরত একজন বাংলাদেশি গবেষক। রিয়েল-টাইম ইন্টারনেট জালিয়াতি বিরোধী সিস্টেম সহ পেপ্যাল এর অনেক মূল উপাদান করিমের দ্বারা পরিকল্পিত এবং বাস্তবায়িত হয়েছে। তার মা, ক্রিস্টিন করিম, ইউনিভার্সিটি অফ মিনেসোটাতে প্রাণ-রসায়নের একটি গবেষণা সহকারী অধ্যাপক। করিম জার্মানিতে বড় হয়েছেন. কিন্তু তার পরিবার ১৯৯২ সালে মার্কিন যুক্তরাষ্ট্রে চলে যায়। জাওয়েদ করিম সেন্ট পল সেন্ট্রাল হাই স্কুল থেকে লেখাপড়া করেন এবং পরে আর্বানা-শ্যাম্পেইনে ইলিনয় বিশ্ববিদ্যালয়ে কম্পিউটার সায়েন্স বিভাগে অধ্যয়ন করেন।তিনি স্নাতক পূর্বে ক্যাম্পাস ত্যাগ করে পেপ্যাল এ কর্মজীবন শুরু করেন, কিন্তু তার পাঠক্রম অব্যাহত ছিল এবং কম্পিউটার বিজ্ঞানে তার স্নাতক অর্জন করেছেন।তিনি পরবর্তীকালে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে মাস্টার্স ডিগ্রি অর্জন করেন। যখন পেপ্যালে কর্মরত ছিলেন, তখন তিনি চাদ হারলি ও স্টিভ চেন এর সাথে প্রথম সাক্ষাৎ করেন। এই তিনজন পরে ২০০৫-এ ইউটিউবের ভিডিও শেয়ারিং ওয়েবসাইট প্রতিষ্ঠা করেন।ইউটিউব এর প্রথম ভিডিও করিমের, চিড়িয়াখানায় আমি, এপ্রিল ২৩,২০০৫ এ আপলোড করা হয়েছিল। কোম্পানী সহ-প্রতিষ্ঠা এবং ইউটিউবের ধারণা ও ওয়েবসাইট উন্নয়নের পরে,করিম স্ট্যানফোর্ড বিশ্ববিদ্যালয়ে কম্পিউটার বিজ্ঞানে স্নাতক ছাত্র হিসাবে ভর্তি হন যখন তিনি ইউটিউব এ একটি উপদেষ্টা হিসাবে কাজ করছিলেন। গুগল ইউটিউব অধিগ্রহণ করলে,করিম সে সময়ে গুগল ক্লোজিং স্টক মূল্য এর উপর ভিত্তি করে স্টক শেয়ারের প্রায় $৬৪ মিলিয়ন মূল্য পান। বর্তমান এবং সাবেক বিশ্ববিদ্যালয়ের শিক্ষার্থীদের সাহায্য করার লক্ষ্য নিয়ে তাদের গড়ে তোলা এবং ব্যবসায়িক ধারণা চালু করার জন্য মার্চ ২০০৮ সালে, করিম Youniversity Ventures নামক একটি উদ্যোগ ফান্ড উদ্বোধন করেন। করিমের বাবা, নাইমুল করিম, বাংলাদেশী বংশোদ্ভুত, 3M এ গবেষক।তার মা, ক্রিস্টিন করিম, জার্মান বংশোদ্ভুত, একজন বিজ্ঞানী এবং মিনেসোটা বিশ্ববিদ্যালয়ের প্রাণরসায়ন গবেষণা সহযোগী অধ্যাপক।
ল্যাম্‌ডা ক্যালকুলাস

ল্যাম্‌ডা ক্যালকুলাস (ইংরেজি Lambda Calculus বা λ-calculus) কম্পিউটারের আচরণ অধ্যয়নের জন্য জনপ্রিয় একটি গাণিতিক ব্যবস্থা। আলোন্‌জো চার্চ তার তাত্ত্বিক গবেষণায় গণনাযোগ্য ফাংশনের ধারণাকে এর মাধ্যমে প্রকাশ করেন। চার্চ-টুরিং প্রকল্প দাবী করে যে, যে কোন কম্পিউটিং সমস্যাকে ল্যাম্‌ডা ক্যালকুলাসের মাধ্যমে (বা টুরিং মেশিনের মাধ্যমে) প্রকাশ করা যায়। ল্যাম্‌ডা ক্যালকুলাস হলো ল্যাম্‌ডা রাশিমালার বিজ্ঞান। ল্যাম্‌ডা রাশিগুলো মূলত এক প্যারামিটারবিশিষ্ট ফাংশন, যারা প্যারামিটার বা ইনপুট হিসেবে অপর কোন ল্যাম্‌ডা রাশি নেয় এবং এর ফলাফল বা আউটপুট আরেকটি ল্যাম্‌ডা রাশি। গঠনগতভাবে ল্যাম্‌ডা রাশিগুলো হল গণিত, দর্শন, ভাষাবিজ্ঞান, এবং কম্পিউটার বিজ্ঞান. ল্যাম্‌ডা ক্যালকুলাসের ব্যবহার বিদ্যমান। প্রতিস্থাপনের এই পদ্ধতির নাম বিটা-সংক্ষেপণ (𝛽 reduction), সবসময় যদিও রাশিটি সংক্ষিপ্ত হয় না (আকারে), এমনকি আকারে বাড়ে এরকম উদাহরণও খুবই সহজ, তবে গণনা বা কম্পিউটেশনের মূলমন্ত্র যে এই সংক্ষেপণেই নিহিত তাতে কোন সন্দেহ নেই। কোন সংক্ষেপণটি থামবে কোনটি থামবে না তা নির্ণয় করার কোন সাধারণ অ্যালগোরিদম নেই, যার প্রমাণ টুরিং মেশিনের থামা-না-থামা সমস্যা। গণিতে কোন ফাংশন 𝑓-এর স্থির বিন্দু বলতে বোঝায় এমন কোন বিন্দু 𝑥 যার জন্য যেহেতু ল্যাম্‌ডা ক্যালকুলাসে প্রতিটি রাশিই ফাংশন, তাই এখানে কোন ফাংশনের স্থির বিন্দু নিজেও আরেকটি ফাংশন। লক্ষ্যনীয়, এই ক্যালকুলাসে ফাংশন বাদে অন্য কোন গাণিতিক ধারণা নেই। বস্তুত, চার্চের প্রাথমিক লক্ষ্য ছিল ফাংশনের ধারণাকে গণিতের ভিত্তি হিসেবে দাঁড় করানো। সাধারণত কোন গাণিতিক ফাংশনের স্থির বিন্দু নাও থাকতে পারে (বা থাকলেও তাকে খুঁজে বের করা একটা গাণিতিক সমস্যা), কিন্তু ল্যামডা ক্যালকুলাসে প্রতিটি রাশিরই স্থির বিন্দু আছে, এই স্থির বিন্দুটি আরেকটি ল্যাম্‌ডা রাশি। প্রমাণ: 𝑌=𝜆𝑓.(𝜆𝑥.𝑓(𝑥𝑥))(𝜆𝑥.𝑓(𝑥𝑥)) একটি স্থির বিন্দু নির্ণায়ক (ইংলিশে, Fixed Point Combinator), দেখা যাক, (𝑌𝑓)→𝛽(𝜆𝑥.𝑓(𝑥𝑥))(𝜆𝑥.𝑓(𝑥𝑥))→𝛽𝑓((𝜆𝑥.𝑓(𝑥𝑥))(𝜆𝑥.𝑓(𝑥𝑥)))=𝑓(𝑌𝑓) অর্থাৎ (𝑌𝑓) এমন একটি ফাংশন যার উপর 𝑓-কে প্রয়োগ করলে আবার ঐ ফাংশনটিই ফেরত পাওয়া যায় (স্থির বিন্দুর সংজ্ঞা)। লক্ষ্যণীয়, এই প্রমাণটি শুধু যে স্থির বিন্দুর অস্তিত্ত্ব দেখায় তাই না, (একটি) স্থির বিন্দু নির্ণয়ও করে দেয়। স্থির বিন্দু নির্ণায়কের মাধ্যমে ল্যাম্‌ডা ক্যালকুলাসে পুনরাবৃত্ত ফাংশন (Recursive function) প্রকাশ করা যায়। প্রোগ্রামিং ভাষা অনেক সময়ই ল্যাম্‌ডা ক্যালকুলাসের বিভিন্ন ধারণা দিয়ে প্রভাবিত হয়। প্রথম দিকের ভাষাগুলোর মধ্যে লিস্প এর গঠন ল্যাম্‌ডা ক্যালকুলাস প্রভাবিত। পরবর্তীকালে স্কিম (লিস্প-এর আধুনিক একটি রূপ) এবং এমএল-পরিবারের ভাষাগুলো ল্যাম্‌ডা ক্যালকুলাস ও টাইপ থিওরীর সম্পর্ককে কাজে লাগায়। পিটার ল্যানডিন প্রস্তাবিত বিখ্যাত কাল্পনিক প্রোগ্রামিং ভাষা ISWIM ("If you See What I Mean") এর মূল অনুপ্রেরণা ছিল ল্যাম্‌ডা ক্যালকুলাস আর টুরিং মেশিনের তাত্ত্বিক অভিন্নতা।
তাওহিদ

তাওহীদ (আরবি: توحيد) বলতে ইসলাম ধর্মে এক আল্লাহর ধারণাকে বোঝায়। তাওহিদ শব্দের অর্থ একত্ববাদ৷ এটি শিরকের বিপরীত। ইসলামি পরিভাষায় তাওহীদ হলো সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য নির্ধারিত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা। তাওহীদ তিন প্রকার আবার কারও কারও মতে চার প্রকার। প্রথম তিনটি প্রকার হলো: চতুর্থ প্রকার যা নজদী সালাফিরা সহ রাজনৈতিক মতাদর্শীয় আলেমগণ রাজনৈতিক ক্ষেত্রে দাবি করে থাকে তা হলো: কুরআনের অনেক আয়াতে তাওহীদের ঘোষণা রয়েছে যার মধ্যে কয়েকটি হলো: "তিনিই আল্লাহ, তোমাদের রব। তিনি ছাড়া কোনো (সত্য) উপাস্য নেই। তিনি প্রতিটি জিনিসের স্রষ্টা। সুতরাং তোমরা তার উপাসনা করো। আর তিনি প্রতিটি জিনিসের উপর তত্ত্বাবধায়ক।"[কুরআন 6:102] "আমি প্রত্যেক জাতির কাছে রসূল পাঠিয়েছি (এ নির্দেশ দিয়ে) যে, তোমরা আল্লাহর উপাসনা করো আর তাগুতকে বর্জন করো।..."[কুরআন 16:36] "আল্লাহ, তিনি ছাড়া কোনো (সত্য) উপাস্য নেই; সুন্দর নামসমূহ তারই।"[কুরআন 20:8] "তিনিই আল্লাহ্, তোমাদের প্রতিপালক। সমস্ত কর্তৃত্ব তারই। আর তোমরা আল্লাহ্-র পরিবর্তে যাদেরকে ডাকো (যাদের কাছে দুআ করো), তারা তো খেজুর আঁটির উপরে পাতলা আবরণেরও (অতি তুচ্ছ কিছুরও) মালিক নয়।"[কুরআন 35:13] "কোনো কিছুই তার সদৃশ নয়।"[কুরআন ৪২:১১] "বল, তিনিই আল্লাহ, এক-অদ্বিতীয়। আল্লাহ কারো মুখাপেক্ষী নন, সকলেই তার মুখাপেক্ষী। তিনি কাউকে জন্ম দেননি এবং তাঁকেও জন্ম দেয়া হয়নি। আর তার কোনো সমকক্ষও নেই।"[কুরআন ১১২:১–৪] তাওহীদের বিপরীত ধারণা হলো শিরক। ইসলামে শিরক হলো আল্লাহ ব্যতীত অন্য কারো উপাসনা করা। সাধারণত বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, বস্তু ও জীবের ইবাদত বা উপাসনা করা হয়। এসব উপাস্যকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা, তাদের নাম জবাই করা ইত্যাদি কর্মকাণ্ড শিরকের অন্তর্ভুক্ত। ইসলামে ঈমানের সর্বপ্রথম ও সর্বপ্রধান বিষয় হলো তাওহীদ৷ অর্থাৎ মুমিন বা মুসলিম হতে হলে একজন মানুষকে সর্বপ্রথম আল্লাহ তাআলার একত্ববাদে বিশ্বাস আনতে হবে৷ ইসলামের সকল শিক্ষা ও আদর্শ তাওহিদের উপর প্রতিষ্ঠিত৷ দুনিয়াতে যত নবি-রাসূল এসেছেন সকলেই তাওহিদের দাওয়াত দিয়েছেন৷ তাওহীদ প্রতিষ্ঠা করার জন্য নবি-রাসূলগণ আজীবন সংগ্রাম করেছেন৷
শাহাদাহ্‌

সুন্নি ইসলামি ধর্মতত্ত্বসমূহ শাহাদত বা শহাদত (আরবি: شهادة শুনুনⓘ) একটি মুসলিম বিশ্বাস। আরবীতে এর অর্থ "সাক্ষ্য দেয়া"। ইসলামে শাহাদত‌ (বা শহাদত) বলতে আল্লাহ্‌র একত্ব ও মুহম্মদ যে তার শেষ নবী তার শপথ নেয়াকে বোঝায়। শহাদত‌ আবৃত্তি করাকে সুন্নী মুসলমানেরা ইসলামের পাঁচ স্তম্ভের একটি মনে করেন। আরবি: বাংলা অনুবাদ: "আমি সাক্ষ্যি দিচ্ছি যে, আল্লাহ বিনে খোদা নাই নেই আর সাক্ষ্যি যে, মুহম্মদ আল্লাহর পয়গম্বর।" ঘোষণাগুলি নিম্নরূপ: উপরের বিবৃতি দুটি সাধারণ আশহাদু আন (“আমি সাক্ষ্য দিচ্ছি যে”) বাক্যাংশ দ্বারা শুরু হয়, ফলে পূর্ণরূপ দাঁড়ায়: শিয়া ইসলামে এর সাথে তৃতীয় সাক্ষ্য (শাহাদত আস-সলাসা) যোগ করা হতে পারে: ফলস্বরূপ:
ভাষা পরিবার

ভাষা পরিবার (ইংরেজি: Language family) বলতে বংশগতভাবে সম্পর্কিত একাধিক ভাষাকে বোঝায় ও বলা হয় এগুলো একটি সাধারণ আদি-ভাষা থেকে উদ্ভূত। বেশীর ভাগ ভাষাই কোনও না কোনও ভাষা পরিবারের অন্তর্গত। বিশ্বে প্রায় ১০০রও বেশি ভাষা পরিবার বিদ্যমান। এদের মধ্যে প্রধান ১০টির সংক্ষিপ্ত বর্ণনা নিচে দেয়া হল। এই ভাষা পরিবারটির অন্তর্গত ভাষাতেই পৃথিবীর সর্বাধিক মানুষ কথা বলে এবং এই ভাষা পরিবারের উপরেই সবচেয়ে বেশি গবেষণা হয়েছে। এই ভাষা পরিবারের অন্তর্গত ভাষাগুলির মধ্যে আছে ইংরেজি, জার্মান, সুইডীয়, ওলন্দাজ, আফ্রিকান্স, ডেনীয়, নরওয়েজীয়, আইসল্যান্ডীয়, স্পেনীয়, পর্তুগিজ, ফরাসি, ইতালীয়, রোমানীয়, রুশ, ইউক্রেনীয়, পোলীয়, গ্রিক, ফার্সি, পশতু, হিন্দি, উর্দু, পাঞ্জাবি, সিন্ধি, বাংলা, অসমীয়া, ওড়িয়া, মারাঠি, সিংহলি, ধিবেহী, নেপালি, গুজরাতি, ইত্যাদি ভাষা। এছাড়াও আছে ধ্রুপদী ভাষা যেমন সংস্কৃত ভাষা, লাতিন ভাষা ও আদি পারসিক ভাষা। শব্দের ব্যবহার থেকে মনে হয় যে তারা তৃণভূমি অঞ্চলের মানুষ ছিল। কৃষি কাজের সঙ্গে যুক্ত শব্দ বিশেষ ব্যবহার হয়নি। বেশিরভাগ ঐতিহাসিকের মতে তারা মধ্য এশিয়ার তৃণভূমি অঞ্চলের যাযাবর ছিল তাদের নিজেদের ও তাদের পালিত পশুর খাদ্যের অভাব দেখা দিলে তারা ছড়িয়ে পড়ে নানা দিকে। এই ভাবেই ইন্দো ইউরোপীয় ভাষাসমূহ এক জায়গা থেকে অন্য জায়গায় ছড়িয়ে পড়তে থাকে। ইন্দো-ইউরোপীয় ভাষাগুলিকে চারটি প্রধান শাখায় ভাগ করা যায়: ইউরোপ ও সাইবেরিয়ায় অবস্থিত একটি ভাষা পরিবার যাদের বিশেষ্যপদের সংগঠন জটিল। অন্তর্গত ভাষাগুলির মধ্যে আছে হাঙ্গেরীয়, ফিনীয়, মর্দভিন, ইত্যাদি। তুরষ্ক থেকে মধ্য এশিয়া পর্যন্ত বিস্তৃত ভাষা পরিবার। অন্তর্গত ভাষাগুলির মধ্যে আছে তুর্কি, উজবেক, মঙ্গোলীয়, এবং (মতভেদে) কোরীয় ও জাপানি ভাষা। এই ভাষাগুলিতে স্বরসঙ্গতি পরিলক্ষিত হয়। একটি গুরুত্বপূর্ণ এশীয় ভাষা পরিবার। বিশ্বের সবচেয়ে বেশি কথিত ভাষা ম্যান্ডারিন চীনা এই ভাষা পরিবারের অন্তর্গত। এই ভাষাগুলি একাক্ষরিক ও সুরপ্রধান (tonal)। ভারত ও প্রশান্ত মহাসাগরের বুক জুড়ে এবং দক্ষিণ-পূর্ব এশিয়াতে এই ভাষা পরিবারের প্রায় ১০০০ ভাষা বিদ্যমান। অন্তর্গত ভাষাগুলির মধ্যে আছে মালয়, ইন্দোনেশীয়, মাওরি ও হাওয়াই ভাষা। এই ভাষা পরিবারের ভাষাগুলি মধ্যপ্রাচ্য ও উত্তর আফ্রিকা জুড়ে বিস্তৃত। এদের মধ্যে আরবি ও হিব্রু সবচেয়ে গুরুত্বপূর্ণ। কৃষ্ণ সাগর ও কাস্পিয়ান সাগরের মধ্যবর্তী ককেশাস পর্বতমালা অঞ্চলে এই ভাষা পরিবারের ভাষাগুলি কথিত হয়। জর্জীয় ও চেচেন ভাষা এখানকার মূল ভাষা। এই ভাষাগুলি বহুসংখ্যক ব্যঞ্জনধ্বনির জন্য পরিচিত। এইগুলি দক্ষিণ ভারতের ভাষা। তামিল, তেলুগু, কন্নড় ও মালয়ালম সবচেয়ে বেশি প্রচলিত চারটি দ্রাবিড় ভাষা। এছাড়া পাকিস্তানের বেলুচিস্তানে কথিত ব্রাহুই একটি দ্রাবিড় ভাষা। এশিয়ায় বিছিন্নভাবে ছড়িয়ে থাকা ভাষা পরিবার। পূর্ব ভারত থেকে ভিয়েতনাম পর্যন্ত এদের বিস্তৃতি। ভিয়েতনামীয় ও খ্‌মের ভাষা অন্যতম উদাহরণ। এই ভাষা পরিবার মূলত সাহারা মরুভূমির দক্ষিণে কথিত আফ্রিকার ভাষাগুলি নিয়ে গঠিত। সোয়াহিলি, স্‌হোনা, খোসা ও জুলু এই পরিবারের ভাষার উদাহরণ।
ইউনো

জুনো রোমান পুরাণে বর্ণিত অন্যতম প্রভাবশালী দেবী।  জুনোর চরিত্রের সাথে গ্রিক পুরাণের হেরার মিল পাওয়া যায়। জুনো রোমান পুরাণের দেবরাজ বৃহস্পতির স্ত্রী।
মিনার্ভা

মিনার্বা (/mɪˈnɜːr.və/; লাতিন: [mɪˈnɛr.wa]) রোমান পুরাণে জ্ঞান ও চারুশিল্পের দেবী হিসেবে পূজিত হতেন। গ্রিক পুরাণের দেবী অ্যাথিনার সমতূল্য দেবী মিনার্বা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন।
ভেনাস

ভেনাস ইংরেজি Venus (/ˈviːnəs/, প্রাচীন ল্যাটিন:/ˈwɛnʊs/) রোমান পুরাণের অন্যতম প্রধান দেবী। প্রেম ও সৌন্দর্যের দেবী হিসেবে ভেনাস পরিচিত ও অলিম্পিয়ানদের অন্যতম। তার প্রতীক, ঘুঘু, পাখি, আপেল, মধুমক্ষি, হংস মেদিগাছ, এবং গোলাপ। প্রাচীন রোমে তাকে বসন্ত ঋতুর দেবী হিসেবেও বিবেচনা করা হতো। এজন্য বসন্ত ঋতুর মাস এপ্রিল ছিলো প্রেমের দেবী ভেনাসের নামে উৎসর্গীকৃত পবিত্র মাস। গ্রিক পুরাণে ভেনাসের সমতুল্য দেবী আফ্রোদিতি। কালক্রমে গ্রিক পুরাণের আফ্রোদিতির মতো তিনিও কিউপিডের মাতারূপে পরিগণিত হোন। ট্রোজানবীর ঈনিয়াসের মাতা হিসেবে ভেনাস মাতৃদেবী হিসেবে পূজিত হতেন। ফলে ভেনাস আলমামেটাররূপেও পরিগণিত হোন। রোমক সম্রাট জুলিয়াস সিজারের সময় রোমে ভেনাসকে তিনভাবে পূজা করা হতো: এছাড়া সুগন্ধি পাতাওয়ালা চিরহরিৎ বৃক্ষ তার প্রিয় ছিলো বলে তিনি ভেনাস মার্টিয়া হিসেবেও পরিচিত ছিলেন।
নোভা (বাংলাদেশের ব্যান্ড)

নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল রাজাকারের তালিকা চাই শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।
লজ্জাবতী

About 400 species, see text লজ্জাবতী (লাতিন: ''Mimosa'') হলো প্রায় ৪০০ প্রজাতির গুল্ম ও লতার একটি গণের নাম, যা লিগিউম জাতীয় ফ্যাবায়েসি পরিবার বা শাখাগোত্রের Mimosoideae উপপরিবার বা উপগোত্রের ও Mimosaceae গোত্রের অন্তর্ভুক্ত। এই গণটির নাম এসেছে গ্রিক ভাষার শব্দ μιμος (mimos) থেকে, যার অর্থ "নকল", এবং মেয়েলি প্রত্যয়ে –osa, "অনুরূপ", এর 'সংবেদনশীল পাতাগুলি'র নির্দশে করে যা 'সচেতনভাবে প্রতিক্রিয়া জানানোর ভান করে' বলে মনে করা হয়। এর দ্বি-পক্ষল পাতা রয়েছে। এর মধ্যে সবচেয়ে পরিচিত প্রজাতি হলো Mimosa pudica। এর পাতা ছোঁয়া মাত্র বন্ধ হয়ে যায়। তাপের প্রভাবে, বা সন্ধ্যা বেলাতেও পাতা বন্ধ হয়ে যায়। মূলত সিসমোন্যাস্টিক চলন(Seismonastic Movement)-এর প্রভাবেই এর পাতা বন্ধ হয়ে যায়। থোকায় থোকায় ফুল ফোটে। এর ফলগুলো চ্যাপ্টা, বাঁকা-লম্বাটে। এর আদি নিবাস মধ্য আমেরিকার মেক্সিকোতে, তবে বর্তমানে বিশ্বের সব জায়গায় এটি ছড়িয়ে পরেছে। এই গণে প্রায় ৪০০ প্রজাতি রয়েছে, সেগুলোর কয়েকটি হচ্ছে: